SEITSMENDA SARJA maratoni finaal on alanud. Puhastage püssitoru ja lööge lauad akende ette, sest läheb kõvaks madinaks. Tiitlikaitsja Dawn Lagarto peab viimase saate vastu pidama, et võita nii vabadus kui ka  elu oma veel sündimata lapsele. Tal tuleb vahendeid valimata tappa viis inimest. Kas ta jääb ellu? Arvake ära ja tutvuge telekanali küsitlusleheküljel sellega, mida teised vaatajad Verise Emme kohta arvavad.    Kuus juhuslikult valitud ameeriklast peavad osalema "tõsielulises" saatesarjas, kus tuleb tappa, et elus püsida. Tiitlikaitsja Dawn Lagarto on kaheksandat kuud rase ja võidab vabaduse, kui ta selle saate üle elab. Kas keegi suudab ta troonilt tõugata ja uueks meistriks saada? Mis on auhind?  Kuidas võistlejad valitakse? Nende küsimuste asemel tuleks arutleda selle üle, kui moraalituks on ühiskond muutunud.    Olete näinud telesarja "Robinson" ja soovinud, et osalejad hakkaksid üksteist maha nottima? SEITSMENDAS SARJAS antaksegi võistlejatele tulirelvad. See väga õigel ajal välja tulnud must komöödia pole ainult dokumentaalsarjade pihta suunatud satiir, vaid ka näide sellest, kui kaugele inimesed kuulsuse nimel minna võivad.